|  |  |
| --- | --- |
|  |  |
| MINISTRI MÄÄRUS | |  |  | | --- | --- | | 12.12.2024 | nr 50 | |
| **Sotsiaalministri 17. septembri 2008. a määruse nr 53 „Tervise infosüsteemi andmekoosseisud ja nende esitamise tingimused“ ning tervise- ja tööministri 12. detsembri 2022. a määruse nr 86 „Tervisekassa meditsiiniseadmete loetelu ja meditsiiniseadme eest tasu maksmise kohustuse ülevõtmise kord” muutmine** |  |

Määrus kehtestatakse ravikindlustuse seaduse § 48 lõike 4 ja tervishoiuteenuste korraldamise seaduse § 592 lõike 2 alusel.

**§ 1. Sotsiaalministri 17. septembri 2008. a määruse nr 53 „Tervise infosüsteemi andmekoosseisud ja nende esitamise tingimused“ muutmine**

Sotsiaalministri 17. septembri 2008. a määruse nr 53 „Tervise infosüsteemi andmekoosseisud ja nende esitamise tingimused“ § 5 lõige 12 sõnastatakse järgmiselt:

„(12) Paragrahvi 2 lõike 2 punktis 15 nimetatud kiirabikaardi esitavad tervishoiuteenuse osutajad tervise infosüsteemi alates 1. juulist 2025. a. Kuni nimetatud tähtajani võib esitada kiirabikaardi andmed kuni 26. augustini 2024. a kehtinud käesolevas määruses kehtestatud kiirabikaardi andmekoosseisus.“.

**§ 2. Tervise- ja tööministri 12. detsembri 2022. a määruse nr 86 „Tervisekassa meditsiiniseadmete loetelu ja meditsiiniseadme eest tasu maksmise kohustuse ülevõtmise kord” muutmine**

Tervise- ja tööministri 12. detsembri 2022. a määruses nr 86 „Tervisekassa meditsiiniseadmete loetelu ja meditsiiniseadme eest tasu maksmise kohustuse ülevõtmise kord” tehakse järgmised muudatused:

**1)** määruse pealkiri sõnastatakse järgmiselt:

„**Tervisekassa meditsiiniseadmete loetelu**“;

**2)** paragrahvist 23 jäetakse välja tekstiosa „365 CRISTALCLEAR PLUSi või”;

**3)** paragrahvi 47 punktidest 1 ja 3 jäetakse välja tekstiosa „ühe MiniLink,”;

**4)** paragrahvi 47 täiendatakse punktiga 4 järgmises sõnastuses:

„4) II tüübi diabeedi haigele, kellel on raviskeemis lühitoimeline insuliin ja kellel on välja kujunenud püsiv insuliinidefitsiit (C-peptiid alla 200 pmol/l), ühe AiDEX, kahe EasySense S9 või kaheksa Dexcom ONE pideva glükoosimonitooringu komplekti eest kahe kalendriaasta jooksul. Pideva glükoosimonitooringu komplekti väljakirjutamise õigus on endokrinoloogil, sisearstil ja lastearstil.“;

**5)** paragrahvi 48 tekst sõnastatakse järgmiselt:

„Tervisekassa võtab kindlustatud isikule vajalike glükoosisensorite eest tasu maksmise kohustuse üle järgmistel juhtudel järgmises ulatuses:

1) alla 19-aastasele isikule, kes § 47 punktis 1 sätestatud tingimustel kasutab pideva glükoosi monitooringu komplekti, kuni 55 Enlite, 55 Guardian, 27 AiDEX, 33 Nano, 33 EasySense S9, 27 CareSens Air, 41 Dexcom ONE või 41 Dexcom ONE+ glükoosisensori eest kalendriaastas;

2) I tüübi diabeedi haigele kuni 13 AiDEX, 16 EasySense S9, 13 CareSens Air, 20 Dexcom ONE või 20 Dexcom ONE+ glükoosisensori eest kalendripoolaastas. Meditsiiniseadme väljakirjutamise õigus on endokrinoloogil, sisearstil ja lastearstil;

3) insuliinipumba ravi saavale 19–25-aastasele kindlustatud isikule, kes vastab määruse § 44 punktis 3 sätestatud tingimustele, kuni 26 Enlite, 26 Guardian, 13 AiDEX, 16 Nano, 16 EasySense S9, 13 CareSens Air, 20 Dexcom ONE või 20 Dexcom ONE+ glükoosisensori eest kalendripoolaastas. Glükoosisensorite väljakirjutamise õigus on endokrinoloogil;

4) II tüübi diabeedi haigele, kellel on raviskeemis lühitoimeline insuliin ja kellel on välja kujunenud püsiv insuliinidefitsiit (C-peptiid alla 200 pmol/l), kuni 13 AiDEX, 16 EasySense S9, 20 Dexcom ONE või 20 Dexcom ONE+ glükoosisensori eest kalendripoolaastas. Glükoosisensorite väljakirjutamise õigus on endokrinoloogil, sisearstil ja lastearstil.“;

**6)** määruse lisa kehtestatakse uues sõnastuses (lisatud).

**§ 2. Määruse jõustumine**

Määrus jõustub 1. jaanuaril 2025. a.

(allkirjastatud digitaalselt)

Riina Sikkut

terviseminister

(allkirjastatud digitaalselt)

Maarjo Mändmaa

kantsler

Lisa. Tervisekassa meditsiiniseadmete loetelu